జస్టిన్ వాఘన్

జస్టిన్ థామస్ కాల్డ్‌వెల్ వాఘన్ (జననం 1967, ఆగస్టు 30) న్యూజీలాండ్ మాజీ క్రికెటర్. 1992 - 1997 మధ్యకాలంలో ఆరు టెస్ట్ మ్యాచ్‌లు, 18 వన్డే ఇంటర్నేషనల్స్ ఆడాడు. ఇతను వృత్తిరీత్యా వైద్యుడు.

 క్రికెట్ రంగం 
వాఘన్ ఆల్ రౌండర్ గా, ఎడమ చేతి మిడిల్ ఆర్డర్ బ్యాట్స్‌మన్ గా, కుడిచేతి మీడియం-పేస్ బౌలర్ గా రాణించాడు. 1990 నుండి 1997 వరకు న్యూజీలాండ్ దేశవాళీ క్రికెట్‌లో ఆక్లాండ్ తరపున ఫస్ట్-క్లాస్ క్రికెట్ ఆడాడు. 1992లో గ్లౌసెస్టర్‌షైర్‌తో ఇంగ్లాండ్‌లో ఒక సీజన్‌ను కూడా కలిగి ఉన్నాడు.

1996 జనవరిలో ఆక్లాండ్ కాంటర్‌బరీని ఓడించినప్పుడు వాఘన్ అత్యధిక ఫస్ట్-క్లాస్ స్కోరు 127. 1997 మార్చిలో ఒటాగోను ఆక్లాండ్ మూడు వికెట్ల తేడాతో ఓడించినప్పుడు 27 పరుగులకు 8 వికెట్లు అత్యుత్తమ బౌలింగ్ గణాంకాలు. ఈ రెండు మ్యాచ్‌లలో ఆక్లాండ్‌కు కెప్టెన్‌గా ఉన్నాడు. 1993-94 నుండి 1996-97 వరకు నాలుగు సీజన్‌లకు జట్టుకు నాయకత్వం వహించాడు. 1995 డిసెంబరులో ఒటాగోతో జరిగిన మ్యాచ్‌లో 26 పరుగులకు 6 వికెట్లు సాధించాడు. పరిమిత ఓవర్ల క్రికెట్‌లో చాలా ప్రభావవంతమైన బౌలర్ గా నిలిచాడు.

2007 ఏప్రిల్ లో న్యూజీలాండ్ క్రికెట్ చీఫ్ ఎగ్జిక్యూటివ్ స్థానానికి నియమితుడయ్యాడు. మార్టిన్ స్నెడెన్ నుండి 2007, జూన్ 5న బాధ్యతలు స్వీకరించాడు. 2011 నవంబరులో కుటుంబ కారణాలను పేర్కొంటూ పదవి నుండి వైదొలుగుతున్నట్లు ప్రకటించాడు. నటాలీ, జెమీమా, బ్రూనో అనే ముగ్గురు పిల్లలు ఉన్నారు.

బ్రెయిన్‌జెడ్ ఇన్‌స్ట్రుమెంట్స్‌కు చీఫ్ ఎగ్జిక్యూటివ్‌గా ఉన్నాడు. 2013లో, ప్రముఖ ఆస్ట్రేలియన్ హెల్త్ ఇన్సూరెన్స్, ఎన్ఐబిలో ఎగ్జిక్యూటివ్ రోల్ కోసం సిడ్నీకి వెళ్ళాడు. 2020లో ఆ పదవిని వదిలేశాడు. 2021లో ఎమర్జింగ్ హెల్త్ టెక్నాలజీ కంపెనీ బయోఐకి సీఈఓగా ప్రారంభించాడు.

 మూలాలు 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1967 జననాలు